Anexa 1

la Decizia Consiliului municipal Orhei

nr. \_\_\_\_\_\_ din \_\_\_\_\_\_\_\_\_\_\_\_\_\_\_\_

REGULAMENT

Privind constituirea mijloacelor

Fondului de Rezervă al Consiliului municipal Orhei

1. **Dispoziții generale**

1. Regulamentul privind constituirea și utilizarea mijloacelor Fondului de Rezervă al Consiliului municipal Orhei determină modul de constituire, utilizare și de evidență a mijloacelor Fondului de Rezervă al Consiliului municipal Orhei (în continuare – Fondul de Rezervă).

2. Cuantumul Fondului de Rezervă este prevăzut printr-o decizie în bugetul municipiului Orhei, aprobată anual la ședința Consiliului municipal Orhei și constituie cel mult 2 la sută din volumul de cheltuieli ale bugetului municipal.

**II. Constituirea Fondului de Rezervă a Consiliului municipal,**

**utilizarea și alocarea mijloacelor acestuia**

3. Fondul de rezervă este un fond bănesc, constituit anual de Consiliul municipal Orhei și destinat unor cheltuieli pentru acțiuni ce țin de competența APL, care survin pe parcursul anului bugetar și care nu au fost posibil de anticipat, și prin urmare, de prevăzut în bugetul aprobat.

4. Cuantumul fondului de rezervă se aprobă anual de către Consiliului municipal Orhei la aprobarea bugetului pentru anul următor, în mărime de cel mult 2% din volumul cheltuielilor bugetului ei, în conformitate cu prevederile articolului 19 din Legea nr.397-XV din 16 octombrie 2003 privind finanțele publice locale.

5. Mijloacele fondului de rezervă pot fi utilizate pentru:

1. Lichidarea consecințelor calamităților naturale și ale avariilor, efectuarea lucrărilor de proiectare aferente acestor acțiuni;
2. Restabilirea obiectelor de importanță locală (care se află la balanța autorităților publice locale) în cazul calamităților naturale provocate de procese geologice periculoase;
3. Acordarea ajutorului financiar unic pentru sinistrați;
4. Acordarea ajutorului financiar unic persoanelor, la cererea persoanei în baza dosarului prezentat, care justifică starea socială și necesitatea de a beneficia de ajutor material a titularului: cererea; copia buletinului de identitate sau actul de identitate provizoriu, de modelul F9; certificatul despre salariul membrilor familiei încadrați în câmpul muncii și alte venituri ale familiei; certificat despre mărimea pensiei; certificat despre componența familiei; act ce confirmă starea sănătății/certificat medical (după caz); certificat de deces (după caz); act de cercetare a condițiilor materiale și de trai; certificat confirmativ privind deținerea în proprietate a unui sau mai multe bunuri imobile (casă, apartament, construcții ne locative, terenuri pentru construcții, terenuri agricole), cu excepția bunului imobil în care își deține viza de reședință; acordul pentru colectarea și verificarea informației despre bunăstarea familiei (declarații false și incomplete); alte documente după caz, conform criteriilor.
5. Recuperarea cheltuielilor legate de transportarea și repartizarea ajutoarelor umanitare acordate unității administrativ-teritoriale (în caz de necesitate);
6. Acordarea ajutorului material unic persoanelor, locuințele cărora au fost afectate de incendii;
7. Alte cheltuieli cu caracter imprevizibil și necesități de urgență, care în conformitate cu legislația, țin de competența autorităților publice locale.

6. Categoriile de cetățeni care pot beneficia de ajutor material și cuantumul surselor financiare acestora:

* Persoanele care suferă de boală oncologică – 1 000 lei;
* Persoanele care suferă de tuberculoză – 800 lei;
* Persoanele ce suferă de HIV/SIDA – 1 000 lei;
* Persoanele care depun cererea pentru decesul rudelor de gradul I (părinți, copii) – 500 lei;
* Pensionari, potrivit limitei de vârstă și persoane cu grad de dizabilitate – 500 lei în cazul când venitul fiecărui membru al familiei nu trebuie să depășească venitul minim de existență, calculat anual și publicat pe site-ul oficial al Biroului Național de Statistică al Republicii Moldova;
* Pot beneficia de suport financiar, în mărime de 1 000 lei, următoarele categorii de persoane: cel mai tânăr cetățean al mun.Orhei, cel mai vârstnic cetățean al mun.Orhei, familiile care au împlinit 50 de ani de la data căsătoriei la Ziua Municipiului, 8 noiembrie;
* Participanții la cel de-al Doilea Război Mondial, precum și văduvele acestora, la data de 9 mai, Ziua Victoriei, vor beneficia de ajutor material în mărime de până la 1000 lei (conform Hotărârii Comisiei de examinare a problemelor sociale și acordarea ajutorului material);
* Veteranii Războiului din Afganistan – vor beneficia de ajutor material în mărime de până la 1000 lei (conform Hotărârii Comisiei de examinare a problemelor sociale și acordarea ajutorului material);
* Participanții la lichidarea consecințelor catastrofei din 1986 de la Centrala Atomoelectrică Cernobîl – vor beneficia de ajutor material în mărime de până la 1000 lei (conform Hotărârii Comisiei de examinare a problemelor sociale și acordarea ajutorului material);
* Participanții la acțiunile de luptă pentru apărarea integrității teritoriale și Independenței Republicii Moldova, 1992 de pe Nistru – vor beneficia de ajutor material în mărime de până la 1000 lei (conform Hotărârii Comisiei de examinare a problemelor sociale și acordarea ajutorului material);
* Ziua Internațională a Nevăzătorilor și Persoanelor cu Deficiențe de vedere, 13 noiembrie – vor beneficia de ajutor material în mărime de până la 1000 lei (conform Hotărârii Comisiei de examinare a problemelor sociale și acordarea ajutorului material);
* Victimele reabilitate represiunilor politice – vor beneficia de ajutor material în mărime de până la 1000 lei (conform Hotărârii Comisiei de examinare a problemelor sociale și acordarea ajutorului material);

7. În cazul încasării în procesul de executare a bugetului a veniturilor suplimentare la cele aprobate în bugetul unității administrativ-teritoriale, fondul de rezervă poate fi completat pe parcursul anului cu mijloace financiare, în limita stabilită de autoritatea reprezentativă și deliberativă respectivă, dar nu mai mult de 2% din volumul cheltuielilor preconizate în buget.

8. Alocarea mijloacelor fondului de rezervă se efectuează în baza deciziei Consiliului municipal în cazurile menționate în p.5 litera a), b), f), g) iar prin dispoziția Autorității Executive a Consiliului municipal Orhei în cazurile menționate la p.5 litera c), d), e), în limita alocațiilor prevăzute în buget și în baza documentelor justificative.

9. Categoriile de cetățeni care au beneficiat de ajutor material conform pct.6 al prezentului Regulament, pot beneficia de următorul ajutor nu mai devreme de expirarea unui termen de 12 luni de la data primirii ajutorului precedent conform aceleași subcategorii din pct.6 al prezentului Regulament.

10. Pot beneficia de ajutor material conform prezentului Regulament persoanele cu domiciliu/reședință în municipiul Orhei.

11.Beneficiarii de ajutor material sunt în drept să ridice mijloacele financiare prin reprezentant împuternicit conform legii.

**III. Procedura și modul de examinare a cererilor privind utilizarea mijloacelor din Fondul de rezervă**

12. Autoritatea executivă a municipiului Orhei examinează cererile, demersurile, solicitările parvenite de la persoanele fizice și juridice privind alocarea de mijloace din Fondul de rezervă.

13. În urma examinării cererilor primite și documentelor justificative, se elaborează:

- un act de cercetare a condițiilor materiale și de trai;

- un proces - verbal al Comisiei de examinare a solicitărilor de ajutor material;

- un proiect de decizie sau de dispoziție, care se prezintă spre adoptare în modul stabilit.

14. Autoritatea executivă a municipiului Orhei, împreună cu specialistul de ramură sau Consiliul municipal examinează, cererea, actul de cercetare a condițiilor materiale și de trai, procesul-verbal al Comisiei de examinare a solicitărilor de ajutor material, sau proiectul de decizie sau de dispoziție, precum și alte materiale justificative și decide asupra alocării mijloacelor din Fondul de rezervă.

**IV. Modul de alocare a mijloacelor din Fondul de rezervă**

15. Finanțarea cheltuielilor din Fondul de rezervă se efectuează pe măsura încasării veniturilor în bugetul municipal și se reflectă în partea de cheltuieli într-o poziție distinctă;

16. Conform art. 27, pct.1) al Legii nr.397, privind finanțele publice locale, alocațiile repartizate,  prin decizia autorității reprezentative și deliberative, din fondul de rezervă specificat la art. 19 din prezenta lege se includ în programele respective de cheltuieli **în baza dispoziției** administratorului de buget.

**V. Dispoziții finale și tranzitorii**

17. Mijloacele fondului de rezervă se utilizează în strictă conformitate cu destinația lor, prevăzută în decizia Consiliului municipal sau dispoziția Autorității Executive;

18. Datele privind utilizarea mijloacelor fondului de rezervă se reflectă în informațiile despre mersul executării bugetului municipiului Orhei;

19. Autoritatea Executivă a municipiului Orhei prezintă Consiliului municipal raportul despre utilizarea mijloacelor fondului de rezervă, împreună cu raportul privind mersul execuției bugetului municipiului sau la altă dată, la solicitarea Consiliului municipal;

20. Soldul neutilizat al mijloacelor alocate din fondul de rezervă se restituie în bugetul municipal, conform situației la 31 decembrie;

21. Controlul asupra utilizării eficiente și după destinație a mijloacelor fondului de rezervă se efectuează de către organele de control abilitate cu acest drept;

**VI. Control și responsabilități**

22. Controlul asupra utilizării eficiente și conform destinației a mijloacelor fondului de rezervă se efectuează de către organele de control financiar. Responsabilitatea pentru utilizarea conform destinației a mijloacelor financiare alocate din Fondul de Rezervă al municipiului Orhei se pune în sarcina persoanelor care beneficiază de suportul financiar respectiv.

23. Utilizarea contrar destinației a mijloacelor fondului de rezervă constituie temei pentru perceperea lor integrală și incontestabilă în bugetul municipiului Orhei și tragerea la răspundere a persoanelor culpabile, în conformitate cu prevederile legislației;

24. Responsabilitatea privind protejarea datelor cu caracter personal despre beneficiarii de mijloace financiare se pune în sarcina personalului implicat în procesul de examinare a dosarelor, de publicare a deciziilor și dispozițiilor, și acordarea/finanțare acestor mijloace financiare.

Coordonat:

Viceprimar al municipiului Orhei

Anastasia ȚURCAN

Specialist principal (jurist)

Grigore MÎRA

Specialist principal (planificare)

Olga ZGUREANU

Specialist principal (relații cu publicul)

Natalia NEGR

Anexa nr.1

la Regulamentul privind

modul de constituire și utilizare a mijloacelor

Fondului de rezervă al municipiului Orhei

Lista actelor necesare pentru acordarea

ajutorului financiar unic:

1. Cererea (petiția) solicitantului;
2. Copia de pe buletinul de identitate sau actul de identitate provizoriu, de modelul F9;
3. Extras din fișa medicală și certificatele corespunzătoare, eliberate de instituțiile medicale (cu indicarea diagnozei);
4. Certificat despre componența familiei;
5. Certificat de salariu/pensie a tuturor membrilorfamiliei și alte venituri;
6. Certificat confirmativ privind deținerea în proprietate a unui sau mai multe bunuri imobile (casă, apartament, construcții ne locative, terenuri pentru construcții, terenuri agricole);
7. Acordul pentru colectarea și verificarea informației despre bunăstarea familiei (declarații false și incomplete);
8. Certificat de deces (după caz);
9. Alte documente (după caz).

Anexa nr.2

la Regulamentul privind

modul de constituire și utilizare a mijloacelor

Fondului de rezervă al municipiului Orhei

Lista actelor necesare pentru acordarea

ajutorului material, în caz de incendiu:

1. Cererea (petiția) solicitantului;
2. Copia de pe buletinul de identitate;
3. Actul de constatare a incendiului, eliberat de Serviciul Situații Excepționale;
4. Extras din Registru bunurilor imobile, documentul ce confirmă dreptul de proprietate asupra bunului imobil;
5. Certificatul de asigurare sau neasigurare a bunului imobil;
6. Certificat despre componența familiei;
7. Certificate despre salariul membrilor familiei încadrați în câmpul muncii;
8. Copiile certificatelor de naștere (pentru familiile cu copii minori);
9. Actul de constatare a pagubelor;
10. Alte documente (după caz).

Anexa nr.3

la Regulamentul privind

modul de constituire și utilizare a mijloacelor

Fondului de rezervă al municipiului Orhei

Lista actelor necesare pentru acordarea ajutorului material destinat pentru lichidarea consecințelor calamităților naturale:

1. Cererea (petiția) solicitantului;
2. Copia de pe buletinul de identitate;
3. Actul de constatare a pagubelor, eliberat de comisia Situații Excepționale;
4. Actul ce confirmă deținerea în proprietate a bunului imobil;
5. Devizul de cheltuieli întocmit de serviciile specializate;
6. Certificatul de asigurare sau neasigurare a bunului imobil;
7. Certificatul de componență a familiei;
8. Certificatul de salariu a membrilor familiei, încadrați în câmpul muncii;
9. Copiile certificatelor de naștere (pentru familiile cu copii minori)
10. Ancheta socială;
11. Alte documente (după caz).